GPSC กู้เงิน “ปตท.” 2 หมื่นลบ. ลุยลงทุนโรงไฟฟ้าตปท.
บอร์ด GPSC ไฟเขียวขอกู้เงินระยะยาวจาก PTT วงเงิน 2 หมื่นลบ. เพื่อใช้ในการลงทุนโรงไฟฟ้าพลังงานหมุนเวียนต่างประเทศ
บอร์ด GPSC ไฟเขียวขอกู้เงินระยะยาวจาก PTT วงเงิน 2 หมื่นลบ. เพื่อใช้ในการลงทุนโรงไฟฟ้าพลังงานหมุนเวียนต่างประเทศ
17 มิ.ย. 2564

บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ระบุว่า ที่ประชุมคณะกรรมการบริษัทฯ ได้มีมติอนุมัติให้บริษัทฯ และ/หรือ บริษัท จีพีเอสซี ศูนย์บริหารเงิน จำกัด (GPSC TC) เข้าทำสัญญากู้ยืมเงินกับ บริษัท ปตท. จำกัด (มหาชน) หรือ PTT และ/หรือ บริษัท ปตท. ศูนย์บริหารเงิน จำกัด (PTT TCC) ในรูปแบบเงินกู้ระยะยาวจากผู้ถือหุ้น วงเงินไม่เกิน 20,000 ล้านบาท อายุสัญญาไม่เกิน 3 ปี อัตราดอกเบี้ยเทียบเคียงกับตลาด (Market rate) ไม่เกินร้อยละ 3 ต่อปี ทั้งนี้เพื่อสนับสนุนทางการเงินสำหรับการลงทุนโรงไฟฟ้าพลังงานหมุนเวียนในต่างประเทศ